CELEX: 62022TN0023
Language: lt
Date: 2022-01-11 00:00:00
Title: Byla T-23/22: 2022 m. sausio 11 d. pareikštas ieškinys byloje Grail / Komisija

2022 2 28   
            
            
               LT
            
            
               Europos Sąjungos oficialusis leidinys
            
            
               C 95/43
            
         
      2022 m. sausio 11 d. pareikštas ieškinys byloje Grail / Komisija
      
      (Byla T-23/22)
      (2022/C 95/61)
      Proceso kalba: anglų
      
         Šalys
      
      
         Ieškovė: Grail LLC (Menlo Parkas, Kalifornija, Jungtinės Valstijos), atstovaujama solicitor D. Little, lawyers J. Ruiz Calzado, J. M. Jiménez-Laiglesia Oñate ir A. Giraud
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2021 m. spalio 29 d. Komisijos sprendimą dėl laikinųjų priemonių pagal Reglamento Nr. 139/2004 (toliau – EUMR) 8 straipsnio 5 dalies a punktą taikymo byloje COMP/M.10493 – Illumina / GRAIL;
               
            
                  —
               
               
                  priteisti iš Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi dviem pagrindais.
      
                  1.
               
               
                  Pirmuoju ieškinio pagrindu ginčijama Komisijos kompetencija priimti sprendimą. Komisija neturi kompetencijos priimti sprendimo pagal EUMR 8 straipsnio 5 dalies a punktą, jei Teisingumo Teismas byloje T-227/21 nuspręstų, kad šeši sprendimai, kuriuos 2021 m. balandžio 19 d. Komisija priėmė pagal EUMR 22 straipsnio 3 dalį, yra neteisėti.
               
            
                  2.
               
               
                  Antrasis ieškinio pagrindas grindžiamas teisės ir faktinėmis klaidomis, kurias Komisija padarė aiškindama, taikydama ir motyvuodama teisinius reikalavimus, siekdama priimti sprendimą pagal EUMR 8 straipsnio 5 dalies a punktą.
                  
                              —
                           
                           
                              Sprendimas yra klaidingas, nes jame neatsižvelgta į tai, kad atskirų turto dalių įsipareigojimai, kuriuos prisiėmė Illumina ir apie kuriuos ji pranešė Komisijai po to, kai įsigijo GRAIL Inc. akcijas, užkirto kelią šalims įgyvendinti koncentraciją, kaip tai suprantama pagal EUMR 7 straipsnį.
                           
                        
                              —
                           
                           
                              Sprendime nėra tinkamai aptartos konkurencijos sąlygos, kurios buvo jo priėmimo metu, ir nepaaiškinama, kaip tai, kad Illumina įsigijo GRAIL Inc. akcijų, sumažino faktinę konkurenciją, prieš tai, kai Komisija galėjo priimti galutinį sprendimą dėl esmės.
                           
                        
                              —
                           
                           
                              Sprendime nenurodoma skuba, kuri pateisintų laikinųjų priemonių taikymą, nes per kelis mėnesius nuo Sprendimo priėmimo iki esminio sprendimo dėl koncentracijos priėmimo negalėjo nutikti nieko svarbaus poveikio konkurencijai paveiktose rinkose požiūriu.
                           
                        
                              —
                           
                           
                              Sprendime padaryta teisės klaida, kai buvo daroma prielaida, kad pagal EUMR 8 straipsnio 5 dalies a punktą Komisija turi teisę priimti laikinąsias priemones, siekdama užtikrinti hipotetinio būsimo sprendimo pagal EUMR 8 straipsnio 4 dalį veiksmingumą.
                           
                        
                              —
                           
                           
                              Konkretaus įpareigojimo GRAIL nustatymas yra nesuderinamas su EUMR 8 straipsnio 5 dalies a punktu; jis nebūtinas ir neproporcingas.